
Plán práce koordinátora prevencie drogových závislostí bol skoncipovaný na základe dokumentu Sprievodca školským rokom 2026/2027, úloh Koncepcie prevencie drogových závislostí v rezorte školstva, Národného programu starostlivosti o deti a dorast na roky 2008-2015, Národnej protidrogovej stratégie, Národného programu prevencie HIV/AIDS , Národného programu boja proti obchodovaniu s ľuďmi na roky 2019 – 2023, Dohovoru o právach dieťaťa, o predaji detí, detskej prostitúcii a detskej pornografii a v súlade so Smernicou Európskeho parlamentu a Rady 2011/93/EÚ z 13. 12. 2011 o boji proti sexuálnemu zneužívaniu a sexuálnemu vykorisťovaniu detí a proti detskej pornografii, Smernice MŠ č. 36/2025 k prevencii a riešeniu šikanovania detí a žiakov v školách
a školských zariadeniach , Vnútorného poriadku školy, Štátneho vzdelávacieho programu, Školského vzdelávacieho programu, plánu práce školy a  výsledkov analýzy prevencie 
v minulom školskom roku. 
Prevencia drogových závislostí je jednou z hlavných výchovných priorít školy. Výchovno-vzdelávací proces zameriame na podporu kvality života, prosociálnu orientáciu jednotlivca, zdravý životný štýl, podporu duševného zdravia a ochranu vlastného zdravia. Prevencia drogových závislostí je súčasťou prierezových tematík školského vzdelávacieho programu:
 - osobnostný a sociálny rozvoj
 - ochrana života a zdravia. 

Analýza plánu práce za školský rok 2025/2026
Tím prevencie proti drogám si v primárnej prevencii každoročne stanovuje zamedzovať šíreniu drog, sociálno-patologickým javom, prejavom agresie a šikanovania. V školskom roku 2025/2026 sa nám v septembri  darilo túto úlohu plniť presne cielenými stratégiami. Žiaci boli oboznámení so školským poriadkom,  smernicou MŠ č. 36/2025 o šikanovaní  a opatreniami proti šíreniu legálnych a nelegálnych drog v školskom prostredí. Zároveň sa uskutočnilo pravidelné stretnutie koordinátorov prevencie s pracovníčkami CPPPaP v Kys. Novom Meste s cieľom informovať sa o možnostiach preventívnych programov a aktivít v školskom roku 2025/26.  Väčšina našich plánovaných aktivít sa uskutočnili podľa plánu.
Prehľad realizovaných aktivít podľa oblastí:                                                   
Podpora školskej klímy, rozvoj vzťahov a prevencia šikanovania: Pravidelné ranné kruhy (1. a 2. ročník): Systémový nástroj na rozvoj sociálnych zručností, vzájomnej úcty, prevencie šikany a upevňovanie priateľských vzťahov. Šikana nie je hra (4.A, 4.B, 4.C): Tradičný preventívny program v spolupráci s CPP Kysucké Nové Mesto zameraný na budovanie pozitívnej klímy, efektívnu komunikáciu a riešenie konfliktov. Cielené besedy a preventívne aktivity v triednych kolektívoch: 6.B: Beseda s CPP zamarená na identifikáciu prejavov šikany a bezpečnú klímu. 4.B: Beseda na tému „Vzťahy v triede“ na posilnenie súdržnosti, rešpektu a akceptácie. ŠKD: Preventívna beseda s Mestskou políciou na tému identifikácie agresora, sebaobrany a vyhľadania pomoci. Monitorovanie a usmerňovanie konfliktov (3.B, 4.B, 6.A): Priebežné sledovanie vzťahov za účelom eliminácie netolerancie a včasného zamedzenia vzniku šikany.
Bezpečnosť v online space a prevencia kyberšikany:  Bezpečne na internete (4.C): Zážitková a edukačná návšteva mestskej knižnice zameraná na zodpovedné správanie na internete.  Koncert „V slepých uličkách“ (2. stupeň): Multimediálne predstavenie spoločnosti LETart venované digitálnym závislostiam, rizikám sociálnych sietí a hľadaniu balansu medzi online a offline svetom. Krízová intervencia v 6.D: Rýchla reakcia na incident zneužitia osobných údajov v digitálnej učebnici (Akadémia Alexandra) – realizovaná intervencia školskej psychologičky a mimoriadna beseda ku kyberšikane a bezpečnosti v online prostredí.
Duševné zdravie a osobnostný rozvoj: Deň duševnej odolnosti (6. ročník): Zážitkový deň zameraný na podporu duševného zdravia, elimináciu stresu a osvojenie si vhodných zvládacích mechanizmov (copingových stratégií).
Prevencia závislostí a doprava: Povedz hlasné NIE (5.ABCD): Tradičný program primárnej prevencie drogových závislostí v spolupráci s CPP (rozvoj kritického myslenia, odolnosť voči tlaku okolia). Európsky týždeň boja proti drogám (6.A, 6.C): Vizuálne stvárnenie negatí nych dopadov užívania návykových látok na hodinách výtvarnej výchovy. Dopravná výchova (2. ročník): Tematické vzdelávanie v Mestskej knižnici zamerané na hravé upevnenie pravidiel bezpečnosti v cestnej premávke. Koncert „Už to viem“ (1. stupeň): Edukatívno-kultúrny program o ekológii, separovaní odpadu a bezpečnosti v domácom prostredí i doprave.
V rámci spolupráce školského podporného tímu sa dodržiaval systém pravidelných mesačných stretnutí (koordinátor prevencie, školská psychologička, špeciálna pedagogička, výchovná poradkyňa) pre vyhodnocovanie efektivity opatrení v rizikových triedach. Efektívna spolupráca prebiehala s CPP Kysucké Nové Mesto (plánovacie stretnutie v septembri, konzultácie pri riešení problémového správania žiakov, vedenie besied), Mestskou políciou a Mestskou knižnicou v Kys.Novom Meste. Uskutočnilo sa tiež pracovné stretnutie koordinátora prevencie a školskej psychologičky s pedagógmi zo ZŠ Kamenice (ČR) zamarené na výmenu skúseností v oblasti inklúzie a prevencie.
Zhodnotenie, silné stránky a výzvy do nového školského rok
Silné stránky:
1. Fungujúci Školský podporný tím (ŠPT): Pravidelné mesačné hodnotenia a spoločný postup pri rizikových žiakoch a kolektívoch.
2. Systémová primárna prevencia: Zavedenie ranných kruhov na 1. stupni a tradičných overených preventívnych programov (Šikana nie je hra, Povedz hlasné NIE).
3. Rýchla reakcia na vynorené problémy: Okamžité riešenie konfliktov (napr. pohovory v 6.A) a krízová intervencia pri kyberšikane (6.D).
4. Viaczdrojové vzdelávanie: Zapojenie knižnice, mestskej polície, centra prevencie a poradenstva, umenia (napr. LETart, divadelné predstavenia a pod.) aj medzinárodnej výmeny skúseností.
Odporúčania a výzvy do školského roka 2026/2027:
· Zvýšená hygiena v digitálnom prostredí: Na základe júnového incidentu je potrebné v septembri v rámci triednických hodín vyčleniť čas na detailné oboznámenie žiakov s pravidlami bezpečnosti hesiel, ochrany súkromia a rizikami zdieľania údajov na edukatívnych portáloch (EduPage, Akadémia Alexandra, Smartbooks) aj na sociálnych sieťach.
· Posilnenie látkových a nelátkových závislostí: Deje sa posun v popredí šikany, avšak vzrastá aj riziko nových foriem závislostí (vaping, energetické nápoje, sociálne siete). V novom školskom roku je potrebné zaradiť cielené aktivity na túto oblasť.
· Trvalý rozvoj mäkkých zručností (Soft skills): Pokračovať v implementácii prvkov empatie a prosociálneho správania priamo do vyučovacieho procesu ako najúčinnejšej prevencie voči agresivite.

Základné ciele primárnej prevencie:
· zamedzovať šíreniu drog, sociálno-patologickým javom, prejavom agresie a šikanovania
· monitorovať, koordinovať a metodicky usmerňovať preventívnu protidrogovú výchovu na škole v spolupráci s vedením školy, výchovným poradcom, triednymi učiteľmi, špeciálnym pedagógom a vychovávateľkou školského klubu detí
· venovať osobitnú pozornosť žiakom zo znevýhodneného sociálneho prostredia 
· na zabezpečenie disciplíny v škole prijímať také opatrenia, ktoré sú zlučiteľné s ľudskou dôstojnosťou dieťaťa,  s výchovou v duchu humanizmu a predchádzania všetkých foriem diskriminácie, intolerancie a rasizmu.   
·  v súlade s Dohovorom o právach dieťaťa  monitorovať správanie sa detí a ich zmeny a zabezpečovať ich aktívnu ochranu 
·  naďalej spolupracovať s odbornými zamestnancami príslušného centra pedagogicko-psychologického poradenstva a prevencie, podľa potreby aj s príslušným pediatrom, sociálnym kurátorom, príslušníkom PZ (besedy, prednášky na zvolené témy), s odbornými zamestnancami RÚVZ. 
· v rámci vypracovaných opatrení na škole podporovať a umožňovať rešpektovanie názorov detí a tak predchádzať všetkým formám rasizmu, diskriminácie a intolerancie
· zabezpečiť vopred preverené preventívne aktivity a činnosti s cieľom predísť nežiadúcemu vplyvu neodborných činností, škodlivému vplyvu kultov, siekt, či extrémistických organizácií na žiakov 
· zvýšenie pocitu bezpečnosti u žiakov, ich rodičov priebežným informovaním o preventívnych činnostiach školy
· zvyšovať  u žiakov povedomie o trestnoprávnej zodpovednosti pri prejavoch šikanovania či iného rizikového správania 
· prípady oprávneného podozrenia preventívne riešiť
· súlade s rezolúciou Európskej rady č. 5418/2002 o prevencii pred toxikomániu v rámci školských programov posilňovať zdravý životný štýl, a tak prispievať k zlepšeniu zdravia žiakov a k prevencii pred civilizačnými chorobami
· zmysle Národného programu duševného zdravia realizovať aktivity a programy na prevenciu civilizačných ochorení 
· realizovať preventívnu činnosť ako integrálnu súčasť výchovno-vzdelávacieho procesu
· venovať zvýšenú pozornosť efektivite preventívnych činností
· vzdelávať sa o. i. v oblasti digitálnej prevencie 

Hlavné metódy a formy práce: 
· preventívne programy, rozhovory, besedy, exkurzie, zážitkové metódy, výchovné koncerty
· e-schránka dôvery na webovej stránke školy
· práca na triednických hodinách a v záujmových útvaroch mimo vyučovania
· práca s internetom a počítačovými programami, online vzdelávanie 
· nástenky, plagáty, výstavky, súťaže
· patronáty tried starších žiakov nad mladšími
· prosociálna činnosť
· monitorovanie správania žiakov a ich komentárov
· vhodné využitie tém vo všetkých vyučovacích predmetoch

Pri všetkých aktivitách budú zohľadňované vekové osobitosti žiakov, ich schopnosti a záujmy, ako aj ich rodinné prostredie.
Úlohy a ich realizácia:  
· Oboznámiť  žiakov a rodičov so školským poriadkom 2026/2027, s opatreniami vymedzenými proti šíreniu legálnych a nelegálnych drog v školskom prostredí a Deklaráciou práv dieťaťa.
 Termín: september 2026                             Zodp.: triedni učitelia
· Podporovať účasť žiakov na krúžkovej činnosti v škole, CVČ a ZUŠ. 
       Termín : september 2026                             Zodp.: vedúci krúžkov, tr. učitelia
· Priebežne monitorovať zmeny v správaní detí a ich zmeny, hodnotiť atmosféru v triedach, zabezpečovať opatrenia na zvyšovanie pocitu bezpečia a tvorivej atmosféry. V prípadoch oprávneného podozrenia na porušenie zdravého osobnostného vývinu, bezodkladne zabezpečiť ich aktívnu ochranu a využívať účinné nástroje na predchádzanie, resp. riešenie problémového alebo agresívneho správania, šikanovania fyzického alebo psychického týrania a zneužívania návykových látok. 
 Termín: priebežne                                      
                                        Zodp.: vedenie ZŠ, koordinátor, triedni učitelia, vých.poradca 
· Spolupracovať s vychovávateľkami ŠKD, triednymi učiteľmi, výchovnou poradkyňou, špeciálnym pedagógom, školským psychológom, vedúcimi krúžkov na škole.
      Termín: priebežne
· Prevenciu drogových závislosti realizovať ako integrálnu súčasť výchovnovzdelávacieho procesu a realizovať iba odborne garantované preventívne programy. Spolupracovať s pracovníkmi pedag.–psychologickej poradne v KNM, RÚVZ v Čadci, s príslušníkmi Okr. riad. PZ v Čadci a Mestskou políciou v KNM. V súlade s nimi organizovať podujatia zamerané na prevenciu drogových závislostí, prevenciu kriminality spojenú so šikanovaním a trestno - právnou zodpovednosťou:  
1. stupeň:
           1.ročník:  „Póla radí deťom“ – preventívny program
           1.-2. ročník: „Propagácia a prezentácia činnosti služobných psov pracovníkmi  
           oddelenia služobnej kynológie“ 
           3.ročník: „ Dopravná výchova“
           4. ročník:  „Šikana nie je hra“ – preventívny program
         
  2. stupeň:
                        5. ročník : preventívny program „Povedz hlasné Nie“
                        6. ročník: „Bezpečne vo virtuálnom svete“
                        7. ročník: „Šikana a násilie“ , šikanovanie vo všetkých formách,         
                             záškoláctvo, násilie, vandalizmus
                        8. ročník: „Drogové závislosti“ , drogy, drogová závislosti, návykové  
                             látky a trestná činnosť páchaná pod vplyvom týchto látok
                       9.ročník:„Trestno-právna zodpovednosť“, krádeže vlámaním, správanie  
                             mládeže v rozpore so zákonom

 Termín: október 2026-máj 2027                          Zodp.:koordinátor, vyučujúci OBN

· V priebehu školského roka organizovať mimovyučovacie aktivity vedúce k užitočnému tráveniu voľného času detí, k tolerancii, spolupráci, asertívnemu správaniu, hodnoteniu seba, vedieť vyjadriť svoj názor, vedieť odmietnuť a pod. Sústrediť pozornosť na hodnotovú orientáciu detí a tým zamedziť ich úniku do sveta drog. 
 Termín: priebežne.                                             Zodp.: koordinátor, vedúci krúžkov
· Podporiť a spoluorganizovať na škole aktivity k príležitosti dní vyhlásených na podporu zdravia, prevenciu pred toxikomániou a posilňovať zdravý životný štýl žiakov. Výchovne pritom využiť napr. Svetový deň výživy, Svetový deň jablka, Svetový deň mlieka, Svetový deň vody, Týždeň boja proti stresu, Svetový deň bez tabaku, Európsky týždeň boja proti drogám, Mesiac kybernetickej bezpečnosti, Deň ľudských práv, Medzinárodný deň boja proti rasovej diskriminácií atď.
 Termín: priebežne.                                  
                                                                          Zodp.:koordinátor, triedni  učitelia
· Zapojenie sa žiakov do programu ku Dňu zdravia výstavou ovocia a zeleniny  v triedach a vestibule školy
    Termín: priebežne                              Zodp.: triedni učitelia, vyuč. THD, koordinátor

· V rámci prevencie drogových závislostí využívať doplnkové učebné texty schválené MŠ SR.
Termín: priebežne                                               Zodp.:koordinátor, triedni učitelia
· V novembri uskutočniť aktivity v rámci Európskeho týždňa boja proti drogám (napr. súťaž o najzaujímavejšiu výtvarnú prácu s protidrogovou tematikou, beseda s pracovníčkou CPP/ RÚVZ.).  Zapojenie sa do celoslovenskej  súťaže  Nebuď otrok drog v prípade vyhlásenia nového kola. 
    Termín: november 2026                    Zodp.: vyučujúci VYV, SJL koordinátor, triedni  
                                                                            učitelia

· Návšteva   Revolution Train v Čadci so žiakmi 8.a 9. ročníka v rámci  prevencie drogových závislostí v spolupráci s CPP v KNM a Mestskou políciou. 
                                                                                         
             Termín: podľa organizátora                                Zodp.: koordinátor, vyučujúci OBN

· Spolupracovať na aktivitách zameraných na dodržiavania ľudských a občianskych práv prostredníctvom  násteniek, návštevou kultúrneho centra Stanica Žilina – Záriečie, besedami v spolupráci s organizáciou Amnesty International (napr. účasťou na akcií Maratón písania listov), aktivitami prostredníctvom online nástrojov: Stories that move, Online živá knižnica a pod.
Termín: priebežne    
                                                                                            Zodp.: koordinátor, vyuč.OBN, DEJ

             
· Na hodinách občianskej náuky v 8. a 9. ročníku tvorba  projektov pri príležitosti medzinárodného boja proti drogovej závislosti. Návšteva diagnostického centra v Ružomberku, resp. v Lietavskej Lúčke so žiakmi 8. a 9. ročníka v spolupráci s CVČ v KNM. 
    Termín: máj, jún  2027                                                 Zodp.: vyučujúci OBN, koordinátor

· Vo výchove a vyučovaní  klásť dôraz na :
             -nácvik správneho asertívneho správania
             -nácvik odolávania negatívnym vplyvom rovesníckych skupín a ich tlaku
             -oboznámenie žiakov s ich právami a povinnosťami
             -oboznámenie žiakov so sociálnym dopadom drogovo orientovaných skupín
             -rozvíjanie empatických schopností žiakov
             - efektívne využívanie voľného času 
             -výchovu žiakov k toleranciu
             -odmietanie akýchkoľvek prejavov diskriminácie, rasizmu a xenofóbie
           Termín : priebežne                                             Zodpovední : všetci vyučujúci

· Všetci zamestnanci školy si všímajú správanie žiakov a prípadné príznaky užívania drog a okamžite ich hlásia vedeniu školy
       termín: nepretržite                                           Zodpovední: všetci zamestnanci

·  V prípade oprávneného podozrenia z užitia alkoholu, resp. nelegálnej drogy u žiaka, kontaktovať príslušný útvar policajného zboru a v prípade ohrozenia života žiaka aj zdravotníkov. Riaditeľ postupuje podľa § 5 ods. 10 zákona č. 596/2003 Z. z. o štátnej správe v školstve a školskej samospráve.
             Termín: podľa potreby.                                                           Zodp. koordinátor, RŠ 
                                                                                  
· Priebežne sledovať www stránky a na zasadnutiach pedagogickej rady a metodických orgánov informovať o problematike prevencie proti drogám.
www.prevenciasikanovania.sk             www.drogynie.sk    
www.statpedu.sk                                       www.poradnakk.sk
www.cervenestuzky.sk                            www.zachranari.sk
www.unicef.sk	               www.bezpecnaskola.sk		
             Termín: priebežne.			                                                 Zodp.: koordinátor                                              
      
· Triednické hodiny a aktivity mimo vyučovania zamerať nasledovne:
I. stupeň:
1. - 2. ročník:
Zamerať sa na formovanie medziľudských vzťahov (v rodine, triede, a pod.), aktivity orientovať na prezentáciu zdravého životného štýlu, správnej výžive, hygiene ako základu zdravia, nácviku postojov (vyjadriť súhlas - nesúhlas), režimu dňa.
           3. -  4. ročník:
Poskytnúť vstupné informácie o vplyve fajčenia, alkoholu, drog na zdravie dieťaťa v rozsahu knihy Nenič svoje múdre telo. Posilňovať zdravý životný štýl žiakov, zapájať ich do akcií o zdravej výžive. Poučiť ich o šikanovaní a intolerancii. Naučiť ich správne striedať prácu (príprava na vyučovanie) a oddych.
           II. stupeň:
           Povinné témy triednických hodín:
           September 2026: Školský poriadok, Deklarácia práv dieťaťa, Dohovor o právach   
           dieťaťa, Smernica o šikanovaní
          Ďalsie témy:  Október 2026 – Apríl 2027: kybernetická bezpečnosť,
           Šikanovanie v školskom prostredí, Trestnoprávna zodpovednosť detí 
           a mládeže,  Obchod s bielym mäsom
          Triednické hodiny v jednotlivých ročníkoch:
5. ročník: 
Ukončiť prácu s publikáciou Nenič svoje múdre telo s prepojením na I. stupeň, využívať učebný text Ako poznám sám seba. Navrhované témy:
-  Režim dňa, zásady správneho učenia sa v súvislosti s prechodom na II. stupeň, psychohygiena.
-  Závislosť na fajčení a alkohole
-  Ako čeliť šikanovaniu
-  Vzťahy v triede
- Ochrana ľudských práv
	6. ročník:
Aktivity zamerať na formovanie postojov  k zdraviu. Navrhované témy:
Správna životospráva. Aj sladkosti môžu byť závislosťou. Alkohol a iné drogy. Vedieť povedať "nie" - opatrnosť v styku s neznámymi osobami. Asertívne  správanie. Ochrana ľudských práv. Prevencia voči šikanovaniu
	7. ročník:
Aktivity zamerať na formovanie medziľudských vzťahov: kamarátstvo, priateľstvo, láska a ochrana zdravia. Navrhované témy:
Moje sny a túžby. Pozitívne vzory. Medziľudské vzťahy, tolerancia, opatrnosť pri styku s neznámymi osobami. Závislosť na fajčení a alkohole. Ochrana ľudských práv. Prevencia voči šikanovaniu
8. ročník:
Aktívne pôsobenie rovesníckych skupín smerom k mladším žiakom, zapájanie aktivistov do prípravy a organizovania aktivít na škole zameraných na zdravý životný štýl, formovanie postojov a rebríčka životných hodnôt. Odporúčané témy:
Ľudské telo, cigareta a alkohol. Patologické hráčstvo. Problematika šikanovania - obeť a agresor. Dospievanie. Ochrana ľudských práv
            9. ročník:
Aktivity zamerané na formovanie zodpovednosti za svoje zdravie a svoje konanie.
            Odporúčané témy: 
Civilizačné choroby. HIV. Drogy, drogová závislosť. Ako sa vyrovnať s neúspechom. Trestné činy a priestupky mladistvých. Šikanovanie - obeť, agresor. Cesta k emocionálnej zrelosti. Migrácia – človek v ohrození. Ochrana ľudských práv
	 Termín: počas šk. roka               Zodp.: koordinátor, tried.uč., vých. poradca
                                                                                                 
Realizovať preventívne programy a využívať zároveň publikácie a učebnice:
Raynerová: 		Nenič svoje múdre telo.
Alexová,  Wopel:		Nechaj ma, chcem sa učiť sám.
Učebnice: 		Ako poznám sám seba.
		Kým nie je príliš neskoro.
Metodické príručky:		Cesta k emocionálnej zrelosti.
                                                                     Šikanovanie a kyberšikanovanie mládeže
            Termín: priebežne                                        Zodp.: koord.,triedni učitelia

Využiť všetky dostupné prostriedky na odhaľovanie a zamedzenie šikanovanie na škole, v prípade potreby spolupracovať s centrami výchovnej a psychologickej prevencie.
Termín: priebežne	                           Zodp.: koordinátor , RŠ, vých.poradca
Vedľajšie úlohy: 
· Príprava školského časopisu „Záškolák“ 
Termín: priebežne                     Zodp.: Mgr. Janeková
· Tvorba plagátov s protidrogovou tématikou
Termín: november                Zodp.: vyučujúci VYV, tr.uč. 3.-4.roč.
· Predaj pohľadníc UNICEF žiakmi, zbierka Biela pastelka, Týždeň modrého gombíka 
Termín: december, máj           Zodp. koordinátor škol. parlamentu
· Zapojenie sa do Dňa narcisov v spolupráci s Ligou proti rakovine 
Termín: apríl                           Zodp. koordinátor škol.parlamentu
· Športové súťaže a činnosti
· Termín: priebežne                                          Zodp.: vyučujúci TSV

 Očakávané výsledky:
                 Koordinátor prevencie a prevenčný tím očakávajú, že pomocou navrhovaných aktivít  zvýšia pocit bezpečnosti u žiakov a rodičov, zabezpečia  aktívnu ochranu každého žiaka pred psychickým a fyzickým týraním, šikanovaním a ohrozovaním mravného vývinu. Napomôžu osvojiť si u detí zdravý životný štýl, pomôžu prehĺbiť právne vedomie detí a uvádzať ho do praxe, pomôžu odstraňovať sociálno-patologické javy na škole ako problémové a agresívne správanie a psychické týranie. Naučia žiakov asertívnemu správaniu, hodnoteniu seba a iných a slobodne vyjadriť svoj názor. Našou snahou je ochrániť prostredie školy od fajčenia a požívania a prechovávania drog a predovšetkým chrániť zdravie detí. Naučiť ich zodpovednosti o vlastné zdravie.
Od rodičov očakávame užšiu spoluprácu so školou v oblasti prevencie drogových závislostí, ich aktívny záujem o problematiku prevencie, spoluprácu a pomoc pri odhaľovaní sociálno-patologických javov. S ich pomocou chceme nežiaduce formy správania čo najviac obmedziť aj v mimoškolskom prostredí. Očakávame, že rodičia nebudú zakrývať zistené skutočnosti, v záujme svojho dieťaťa nebudú k problematike ľahostajní a budú prístupní radám odborníkov. 
Smerom k žiakom a rodičom plánujeme pôsobiť aj prostredníctvom vyškolených odborníkov centier výchovnej a psychologickej prevencie, čo by malo zdôrazniť dôležitosť prevencie drogových závislostí.
Plán koordinátora prevencie drogových závislostí je variabilný a v prípade potreby bude v priebehu školského roka upravený alebo doplnený.

Prevenčný tím:  Mgr. Renáta Jantošíková – výchovný poradca   
                            Mgr. Zuzana Hrtúsová – špeciálny pedagóg
[bookmark: _GoBack]                            Mgr. Eva Gladišová – špeciálny pedagóg
                            Mgr. Viera Hmírová – koordinátor prevencie







Vypracoval: Mgr. Hmírová, V.                                                                           31.8. 2026










